ΓΡΑΠΤΗ ΕΡΩΤΗΣΗ P-2264/99

υποβολή: Jos Salafranca Snchez-Neyra (PPE-DE) προς την Επιτροπή

(24 Νοεμβρίου 1999)

Θέμα: Διορθωτική επιστολή για τον προϋπολογισμό του 2000, κονδύλια που αφορούν τη Λατινική Αμερική και την Ασία

Στις 3 Νοεμβρίου, η Ευρωπαϊκή Επιτροπή ενέκρινε διορθωτική επιστολή στο προσχέδιο προϋπολογισμού του 2000, με την οποία, μεταξύ άλλων, μειώνονται οι πιστώσεις που εγκρίθηκαν κατόπιν συμβιβασμού για τα κονδύλια οικονομικής και τεχνικής συνεργασίας με τις αναπτυσσόμενες χώρες της Λατινικής Αμερικής (B7-310) και της Ασίας (B7-300), με περικοπές 16,5 και 27,5 εκατ. ευρώ αντιστοίχως σε σχέση με το προηγούμενο προσχέδιο, με αποτέλεσμα το ύψος των κονδυλίων αυτών να βρίσκεται σαφώς χαμηλότερα από τις πιστώσεις του προϋπολογισμού, όχι μόνο του 1999, αλλά και του 1998.

Οι περικοπές που επήλθαν στο προσχέδιο προϋπολογισμού για τα κονδύλια αυτά, έγιναν με πρωτοβουλία των Επιτρόπων που είναι αρμόδιοι για τις εξωτερικές σχέσεις και για την ανάπτυξη και την ανθρωπιστική βοήθεια;

Με δεδομένες τις νέες προτεραιότητες της Ευρωπαϊκής Ένωσης έναντι των χωρών της Λατινικής Αμερικής ύστερα από τη Διάσκεψη Αρχηγών Κρατών και Κυβερνήσεων Ευρωπαϊκής Ένωσης Λατινικής Αμερικής και Καραϊβικής που έγινε τον περασμένο Ιούνιο, καθώς και με γνώμονα τις τρέχουσες διαπραγματεύσεις με το Μεξικό σχετικά με τη συμφωνία οικονομικής σύνδεσης, πολιτικής διαβούλευσης και συνεργασίας, και ενόψει της επικείμενης δρομολόγησης διαπραγματεύσεων με τη Mercosur και τη Χιλή, θεωρεί η Ευρωπαϊκή Επιτροπή ότι είναι πολιτικά εύλογο να αντιμετωπιστούν νέες προτεραιότητες καιποχρεώσεις με λιγότερους πόρους;

Απάντηση του κ. Patten Εξ ονόματος της Επιτροπής

(16 Δεκεμβρίου 1999)

Η διορθωτική επιστολή, που εγκρίθηκε από την Επιτροπή στις 3 Νοεμβρίου 1999, αναφέρεται κυρίως στην κοινοτική βοήθεια για την ανασυγκρότηση του Κοσσυφοπεδίου.Λαμβανομένωνπόψη του μεγέθους των απαιτούμενων χρηματοδοτικών προσπαθειών και των περιορισμών που τίθενται από το ανώτατο όριο του κεφαλαίου 4 του προϋπολογισμού (εξωτερικές δράσεις), κατέστη αναγκαία η λήψη συνδυασμού μέτρων. Μεταξύ αυτών των μέτρων, η επαναδιάθεση των πόρων στο εσωτερικό του κεφαλαίου 4 κρίθηκε απαραίτητο και συμπληρωματικό μέτρο (τα άλλα μέτρα συνίστανται στη χρησιμοποίηση του μέσου ευελιξίας και στην αύξηση του ανώτατου ορίου του κεφαλαίου 4 με συνεπαγόμενη μείωση του ανώτατου ορίου του κεφαλαίου 1). Δεδομένων των ανωτέρω περιορισμών, επιλέγησαν τα κονδύλια του προϋπολογισμού μεταξύ των οποίων θα πραγματοποιείτο η επαναδιάθεση των πόρων, σε συνεργασία με τις αρμόδιεςπηρεσίες και βάσει αντικειμενικών κριτηρίων (προτεραιότητες, εκτιμήσεις των αναγκών, αποτελέσματα της μέχρι σήμερα εφαρμογής).

Οι πιστώσεις για τη Λατινική Αμερική εθίγησαν από τις περικοπές, όπως εξάλλου και οι πιστώσεις για την Ασία, τις τρίτες μεσογειακές χώρες και τα Νέα Ανεξάρτητα Κράτη καθώς επίσης και οι πιστώσεις ορισμένων οριζόντιων δράσεων συνεργασίας. Οι επιλεγέντες τομείς λαμβάνουν ομοίωςπόψη τις δράσεις προτεραιότητας σε τομείς εκτός του Κοσσυφοπεδίου, όπως οι ενισχύσεις για την Τουρκία και το Ανατολικό Τιμόρ.

Αν και το κονδύλιο του προϋπολογισμού B7-310 (Χρηματοδοτική και τεχνική συνεργασία ) μειώθηκε αισθητά ως συνέπεια της διορθωτικής επιστολής, οι συνολικές πιστώσεις για τη Λατινική Αμερική ανέρχονται σήμερα σε 301 εκ., έναντι 313,1 εκ. στον προϋπολογισμό του 1999 και 274 εκ. στον προϋπολογισμό του 1998. Η κατάσταση αυτή αντικατοπτρίζει την προτεραιότητα που αποδίδεται σε ενέργειες αποκατάστασης και ανασυγκρότησης στην Κεντρική Αμερική ύστερα από το πέρασμα του τυφώνα του Mitch (50 εκ. το 2000).

Εν κατακλείδι, η Επιτροπή εκτιμά ότι η διαπιστωθείσα μείωση των χρηματοδοτικών πόρων που διατίθενται για τη Λατινική Αμερική δεν θα επηρεάσει τις προτεραιότητες στις οποίες αναφέρθηκε το Αξιότιμο Μέλος του Κοινοβουλίου οι οποίες θαλοποιηθούν χρησιμοποιώντας τουςφιστάμενους πόρους.Εξάλλου, οι προτεραιότητες αυτές δενλοποιούνται αποκλειστικά στο πλαίσιο δράσεων χρηματοδοτούμενων βάσει του κονδυλίου για τη χρηματοδοτική και τεχνική συνεργασία.